Folketing
2002-03-22

Hr. Bent Bøgsted nævner samarbejdet mellem arbejdsmarkedets parter, som om det var noget, denne her regering havde opfundet, og hr. Bent Bøgsted ved jo lige så vel som jeg, at det ikke passer. Arbejdsmarkedets parter har jo netop ikke kunnet løse problemerne med arbejdsmiljøet, og det er grunden til, at den incitamentpakke blev lavet, og at virksomheder med det gode arbejdsmiljø selvfølgelig ikke skulle betale, og derfor skulle de have udgifterne refunderet. Så det er jo et økonomisk incitament til at få arbejdsmiljøet på plads. Så vil jeg gerne høre, hvorfor hr. Bent Bøgsted tror, at den nuværende regering her kan få arbejdsmarkedets parter til at lave noget bedre.